b'\n_START_ARTICLE_\nTyler Joseph\n_START_SECTION_\nBarndom og ungdom\n_START_PARAGRAPH_\nJoseph blev f\xc3\xb8dt i Columbus, Ohio. Han har to br\xc3\xb8dre, Jay og Zack (som ogs\xc3\xa5 er sangere og rappere), og en s\xc3\xb8ster, Madison. Hans mor, Kelly, var matematikl\xc3\xa6rer i Olentangy skoledistrikt, inden hun blev basketballtr\xc3\xa6ner for Olentangy Orange High School i 2013. Hans far, Chris, var tr\xc3\xa6ner p\xc3\xa5 Worthington Christian High School I 1996-2005, og han er rektor p\xc3\xa5 en skole. Tyler spillede basketball fra en meget ung alder og fortsatte med at spille point guard for Worthington Christian. I 2008 fik basketballholdet andenpladsen i Division IV state-turneringen._NEWLINE_Efter at have set en sangskriver optr\xc3\xa6de p\xc3\xa5 en High Street klub afslog han et basketballlegat fra Otterbein University og begyndte at spille musik efter at have fundet et gammelt keyboard i sit skab (en julegave fra hans mor), som han brugte til at efterligne melodier fra radioen med.\n_START_SECTION_\nTwenty One Pilots\n_START_PARAGRAPH_\nTwenty One Pilots blev dannet i 2009. Bandet bestod af Joseph og hans to high school-venner, Nick Thomas og Chris Salih._NEWLINE_Det var Joseph, der kom p\xc3\xa5 bandnavnet, da han i skolen l\xc3\xa6ste et stykke kaldet All My Sons (af Arthur Miller) - et stykke hvor en mand er skyld i enogtyve piloters d\xc3\xb8d._NEWLINE_I 2011 forlod Thomas og Salih bandet p\xc3\xa5 grund af, at de havde travlt med andre ting, og Tyler Joseph gik i stedet sammen med trommeslageren Joshua (Josh) Dun. I april 2012 fik bandet en pladekontrakt med Fueled By Ramen.\n_START_SECTION_\nPrivatliv\n_START_PARAGRAPH_\nTyler Joseph fik hjemmeundervisning da han var yngre, men startede dog i high school. _NEWLINE_Hans tatoveringer repr\xc3\xa6senterer noget, der har reddet hans liv, men han \xc3\xb8nsker ikke at deres betydning bliver spredt p\xc3\xa5 internettet. Dog er han villig til at fort\xc3\xa6lle deres mening under fire \xc3\xb8jne, hvis blot lytteren lover ikke at sprede informationerne videre._NEWLINE_Tyler Joseph blev gift med Jenna Black i marts 2015.'